paragraph_text: U Kalači je završio učiteljsku školu. Ondje je radio i kao učitelj. Njega je kao slikara vodio poznati mađarski slikar Eugen Maroti Major. U Prvom svjetskom ratu je bio mobiliziran na ratište i nakon nekog vremena je pao u ratno zarobljeništvo kod Rusa. Dok je bio zarobljenik, njegove je slike primijetio švedski zastupnik Crvenog križa koji je obišao ratne zarobljenike, pa je naručio šezdesetak minijatura za švedsku kraljevsku obitelj. Naposljetku su slike Horvackog prodavane i u Moskvi.